BGRIM บริจาคเครื่องช่วยหายใจ “รพ.สมเด็จพระบรมราชเทวี”
BGRIM บริจาคเครื่องช่วยหายใจชนิดควบคุมด้วยปริมาตรและความดัน "รพ.สมเด็จพระบรมราชเทวี"
9 ก.ค. 2563

ดร.ฮาราลด์ ลิงค์ ประธาน บี.กริม และกลุ่ม บริษัท บี.กริม เพาเวอร์ จำกัด (มหาชน) หรือ BGRIM บริจาคเครื่องช่วยหายใจชนิดควบคุมด้วยปริมาตรและความดัน ใช้ได้ตั้งแต่เด็กแรกเกิดจนถึงผู้ใหญ่ รุ่น Servo-i Universal ผลิตภัณฑ์ GETINGE ประเทศสวีเดน ภายใต้โครงการ “บี.กริม ปันน้ำใจ สู้ภัยโควิด-19” มูลค่า 1,300,000 บาท โดยมี รศ.นพ.โศภณ นภาธร ผู้ช่วยเลขาธิการสภากาชาดไทย และผู้อำนวยการโรงพยาบาลสมเด็จพระบรมราชเทวี ณ ศรีราชา สภากาชาดไทย เป็นผู้รับมอบ ณ โรงพยาบาลสมเด็จพระบรมราชเทวี ณ ศรีราชา เมื่อเร็วๆ นี้
อนึ่ง การมอบเครื่องช่วยหายใจในครั้งนี้ เป็นส่วนหนึ่งของ โครงการ “บี.กริม ปันน้ำใจ สู้ภัยโควิด-19” เป็นโครงการที่บริษัทจัดตั้งมาตั้งแต่ช่วงเริ่มแรกของการระบาดในประเทศไทยในการสนับสนุนในรูปแบบเงินบริจาค และปัจจัยสิ่งของจำเป็น เช่น อุปกรณ์ทางการแพทย์ ประกันชีวิต และถุงยังชีพ เป็นต้น ทั้งทางตรงกับสถานพยาบาลต่างๆหรือประชาชนที่เดือดร้อนรวมถึงผ่านองค์กรการกุศล สำคัญต่างๆ เป็นมูลค่ากว่า 50 ล้านบาท และยังมีการให้ความช่วยเหลือภายในประเทศแล้ว
นอกจากนี้ บริษัทยังได้ให้ความช่วยเหลืออุปกรณ์ป้องกัน และเครื่องมือทางการแพทย์ ไปยังต่างประเทศที่บริษัทมีการดำเนินธุรกิจตามความเหมาะสมด้วยเช่นกัน เพื่อช่วยเหลือประชาชนอย่างต่อเนื่อง เพี่อเป็นการสร้างความเข้มแข็ง พร้อมร่วมส่งกำลังใจต่อไป สอดคล้องกับนโยบายของบริษัทในการมีส่วนร่วมรับผิดชอบต่อสังคมอย่างต่อเนื่อง